ประกาศสำนักงานประมงจังหวัดเพชรบุรีเรื่องกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินประเภทหอยทะเลมายื่นคำขอรับใบอนุญาต (ฉบับที่ ๒) พ.ศ. ๒๕๖๑ ตามที่สำนักงานประมงจังหวัดเพชรบุรีได้ออกประกาศกำหนดห้วงเวลาให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินในเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุม ประเภทหอยทะเลมายื่นคำขอรับใบอนุญาตโดยให้ผู้เพาะเลี้ยงหอยแครง หอยกระปุก หรือหอยอื่น ๆมายื่นคำขออนุญาต ระหว่างวันที่ ๑๗ - ๓๐ เมษายน ๒๕๖๑ และผู้เพาะเลี้ยงหอยแมลงภู่หรือหอยนางรม มายื่นคำขออนุญาต ระหว่างวันที่ ๑๖ - ๓๑ พฤษภาคม ๒๕๖๑ นั้นเนื่องจากเมื่อวันที่ ๒๐ กรกฎาคม ๒๕๖๑ สำนักงานประมงจังหวัดเพชรบุรีได้รับแจ้งจากสำนักงานประมงจังหวัดสมุทรสงครามว่าได้มีเกษตรกรผู้เพาะเลี้ยงสัตว์น้ำควบคุมประเภทหอยทะเล ที่ได้ไปยื่นคำขออนุญาตต่อสำนักงานประมงจังหวัดสมุทรสงคราม ตามมาตรา๑๗๕ แห่งพระราชกำหนดการประมง พ.ศ. ๒๕๕๘และต่อมาได้ทราบภายหลังว่าพื้นที่เพาะเลี้ยงหอยทะเลดังกล่าวอยู่ในเขตพื้นที่รับผิดชอบของคณะกรรมการประมงประจำจังหวัดเพชรบุรีประกอบกับเกษตรกรบางรายไม่สามารถได้ภายในกำหนดรวมทั้งเพื่อเป็นการแก้ไขปัญหาพื้นที่เพาะเลี้ยงหอยทะเลทับซ้อนกันของเกษตรกรบางรายอาศัยอำนาจตามข้อ๓แห่งกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ ประมงจังหวัดเพชรบุรีจึงออกประกาศกำหนดห้วงเวลาให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินดังกล่าวมายื่นคำขอรับใบอนุญาต ดังต่อไปนี้ข้อ๑ ให้ผู้เพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินสำหรับกิจการเพาะเลี้ยงสัตว์น้ำประเภทหอยทะเลดังกล่าว ในพื้นที่ที่คณะกรรมการประมงประจำจังหวัดเพชรบุรีกำหนดไว้มายื่นคำขออนุญาตในห้วงเวลาระหว่างวันที่ ๑ - ๕ ตุลาคม ๒๕๖๑ข้อ ๒ สถานที่ยื่นคำขอรับใบอนุญาตการเพาะเลี้ยงสัตว์น้ำในจังหวัดเพชรบุรี ให้ยื่น ณ สำนักงานประมงอำเภอบ้านแหลมจังหวัดเพชรบุรีข้อ๓ เอกสารหลักฐานที่ต้องใช้ประกอบในการยื่นคำขอ(๑)สำเนาบัตรประจำตัวประชาชนของผู้ยื่นคำขอ(๒)สำเนาหนังสือรับรองการจดทะเบียนเป็นนิติบุคคล หนังสือบริคณห์สนธิ และหลักฐานแสดงวัตถุประสงค์ในการประกอบกิจการประมงซึ่งออกให้ไม่เกิน ๖ เดือน (กรณีเป็นนิติบุคคล)(๓)ใบรับคำขออนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน(เบื้องต้น)(๔)เอกสารหรือหลักฐานการได้รับอนุญาตจากกรมประมงล่าสุด (ถ้ามี)(๕) เอกสารหรือหลักฐานการแจ้งหรือการได้รับอนุญาตของหน่วยงานอื่นที่เกี่ยวข้อง(เฉพาะกรณีต้องมีการได้รับอนุญาตจากหน่วยงานอื่น)(๖) หนังสือยินยอมจากผู้ปกครอง (กรณีเป็นผู้เยาว์)(๗) สำเนาหนังสือเดินทางหรือใบสำคัญประจำตัวคนต่างด้าว(เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าวพ.ศ. ๒๕๔๒)(๘) หลักฐานการได้รับอนุญาตให้เข้ามาในอาณาจักรเป็นการชั่วคราว(เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าวพ.ศ. ๒๕๔๒)(๙) ใบอนุญาตประกอบธุรกิจตามมาตรา ๑๗แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒) (เฉพาะกรณี คนต่างด้าวที่ได้รับการยกเว้นตามมาตรา๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๑๐) หนังสือมอบอำนาจพร้อมสำเนาบัตรประจำตัวประชาชนผู้มอบอำนาจและผู้รับมอบอำนาจปิดอากรแสตมป์ ๑๐ บาท (กรณีมอบอำนาจ)(๑๑) แผนผังหรือแผนที่โดยสังเขปแสดงที่ตั้งสถานที่ที่จะขออนุญาตทำการเพาะเลี้ยงสัตว์น้ำข้อ๔[๑] ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นเวลาไม่น้อยกว่าสิบห้าวันเป็นต้นไปประกาศณ วันที่ ๒ สิงหาคม พ.ศ. ๒๕๖๑ประพันธ์ลีปายะคุณประมงจังหวัดเพชรบุรีปุณิกา/จัดทำ๗มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๑๙๒ ง/หน้า ๓/๙ สิงหาคม ๒๕๖๑